פליס שרגנהיים

אבן זיכרון באתר ההיסטורי ברגן בלזן
פליצה רחל שרגנהיים (בגרמנית: Felice Rachel Schragenheim; 9 במרץ 1922<ref>"[https://yvng.yadvashem.org/nameDetails.html?language=en&itemId=11629044&ind=0&winId=7611290214430985146 Felice Felicitas Rachel Schragenheim]," in "The Central Database of Shoah Victims' Names."</ref><ref>"[https://www.bundesarchiv.de/gedenkbuch/en1155804 Schragenheim, Felice Felicitas Rachel]" in The Memorial Book of the Federal Archives for the Victims of the Persecution of Jews in Germany (1933-1945).</ref> – 31 בדצמבר 1944) הייתה לוחמת התנגדות יהודייה בנאצים בזמן מלחמת העולם השנייה. נודעה בשל סיפור האהבה הטרגי בינה לבין לילי ווסט. מצאה את מותה במהלך צעדת המוות ממחנה הריכוז גרוס-רוזן למחנה הריכוז ברגן-בלזן בגרמניה.

סיפור יחסיה עם ווסט מתואר בסרט "אמה ויגואר" משנת 1999, ספר באותו שם מאת אריקה פישר,<ref name="advocate"></ref> וסרט התיעודי משנת 1997 סיפור אהבה: ברלין 1942.

שרגנהיים גורשה מברלין לטרזיינשטט ב-8 בספטמבר 1944. ב-9 באוקטובר 1944. היא גורשה מטרזינשטט למחנה ההשמדה אושוויץ בירקנאו. לקראת סיום המלחמה האסירים, כולל פליס שרגנהיים, הועברו בצעדת מוות לגרוס-רוזן, וייתכן שאחר כך המשיכו לברגן בלזן. תאריך ומקום מותה לא ידועים.

== מלחמת העולם השנייה ==
בתחילת שנות ה-20 לחייה עבדה שרגנהיים כאסיסטנטית בהוצאה לאור בברלין, שהייתה אוהדת את המשטר הנאצי, בעוד ששרגנהיים הצטרפה לתנועת ההתנגדות.

בשנת 1942, הוצגה שרגנהיים על ידי מכרה, שהועסקה כעוזרת בית במשק הבית בברלין של גינטר ווסט, חייל נאצי, לאשתו של ווסט, שרלוט אליזבת "לילי" ווסט, אשר התגוררה בברלין, עם ארבעת ילדיה בזמן שבעלה היה במלחמה. בתחילה הוצגה שרגנהיים כ"פליס שרודר", ובסופו של דבר היא התקרבה מספיק לווסט עד שבטחה בה. לאחר שסיפרה לה מהו שמה האמיתי וחשפה את ההיסטוריה שלה כחברה יהודייה במחתרת ההתנגדות הגרמנית, התאהבה שרגנהיים במהרה בלילי ווסט.

החיזור שלהן היה מסורתי, על פי קייט קונולי, כתבת ה"גרדיאן ארצות הברית" בברלין בזמן הראיון שלה עם לילי ווסט בשנת 2001. לאחר שהכירו, הייתה שרגנהיים "מגיעה לתה אצל לילי כמעט מדי יום, ומביאה פרחים ושירים שאותם כתבה. בין לבין השתיים היו כותבות זו לזו. "כאשר ווסט אושפזה במרץ 1943, שרגנהיים "הביאה ורדים אדומים מדי יום. . . ". ב־25 במרץ השתיים התארסו, שרו וחתמו בכתב על אהבתם, אותה חתמו בחוזה נישואין כעבור שלושה חודשים."

בנות הזוג החלו לחיות יחד בביתה של ווסט בברלין, לאחר שווסט נפרדה באופן חוקי מבעלה בשנת 1942. הן נשארו זוג עד יולי 1944, כאשר הלשינו על שרגנהיים בפני גורמים נאציים והיא נתפסה בידי הגסטפו. היא נעצרה בדירה שחלקה עם ווסט, נלקחה למחנה המעבר שולשטראסה בברלין והוחזקה שם עד 4 בספטמבר 1944. לאחר מכן גורשה למחנה הריכוז טרזיינשטט בצ'כוסלובקיה. על אף הסכנה, ווסט ערכה ביקורים חוזרים ונשנים והחליפה עימה מכתבי אהבה עם שרגנהיים בשולשטראסה. שם קיבלה שרגנהיים השראה לכתוב שיר אהבה לווסט.

בזמן ששרגנהיים נכלאה בטרזיינשטט, ווסט ניסתה לארגן ביקור, אך מפקד המחנה סירב לאשר זאת. לפני שבנות הזוג הספיקו להתאחד, גורשה שרגנהיים לאושוויץ. על פי ההערכות היסטוריות היא נשלחה באחת או שתי צעדות מוות לברגן-בלזן. בתחילה מאושוויץ לגרוס-רוזן ומשם לברגן בלזן. אף על פי שלא ניתן היה לקבוע את גורלה המדויק, בית משפט בברלין הוציא פסק דין בשנת 1948 שקבע כי תאריך מותה היה ה-31 בדצמבר 1944.

== הנצחה ==
מצבתה של אליזבת "לילי" ווסט, דורפקירשה גיסנסדורף, ליכטפלדה (ברלין), גרמניה ( CC-by-SA 3.0 ).
אליזבת ווסט המשיכה לחיות אחרי מותה של פליס שרגנהיים יותר משישים שנה. לאחר מותה ב־31 במרץ 2006 וקבורתה לאחר מכן בדורפקירשה גיסנסדורף (בית העלמין של כנסיית הכפר גינסדורף), בליכטרפלדה (ברלין), גרמניה, הונחה מצבה לזכר יחסיה עם שרגנהיים.

קרובי משפחתה של שרגנהיים הציבו אבן זיכרון באתר מחנה הריכוז בברגן-בלזן. הכתוב על המצבה מציין כי מותה של שרגנהיים התרחש במרץ 1945.<ref>Fischer, Das kurze Leben der Jüdin Felice Schragenheim.</ref>

בתחילת אמצע שנות התשעים מכרה לילי ווסט את הזכויות לסיפור רומן האהבה שלה עם פליס שרגנהיים לעיתונאית האוסטרית אריקה פישר, שחקרה את שירתה של שרגנהיים, מכתבי הזוג ואת חיי הזוגיות שלהן, ואז כתבה את הספר שיצא לאור בשנת 1994."אמה ויגואר", ברלין 1943, שהופק לסרט "אמה ויגואר: סיפור אהבה" משנת 1999. נכון לשנת 2018, ספרה של פישר תורגם ל־20 שפות.<ref>[https://www.barnesandnoble.com/w/aimee-jaguar-erica-fischer/1120199138 Aimee & Jaguar: A Love Story, Berlin 1943].</ref>

בריאיון בשנת 2001, ווסט בת ה־89 נזכרה: <blockquote>זו הייתה האהבה העדינה ביותר שניתן לדמיין. . . . הייתי מנוסה למדי עם גברים, אבל עם פליס הגעתי להבנה עמוקה הרבה יותר של יחסי מין מבעבר. . . . היה חיבור מיידי, ופלירטטנו בצורה מדהימה. . . . התחלתי להרגיש חיה כמו שמעולם לא הרגשתי. . . היא הייתה החצי השני שלי, ממש ההשתקפות שלי, תמונת המראה שלי, ולראשונה מצאתי את האהבה יפה מבחינה אסתטית, וכל כך עדינה. . . . פעמיים מאז שעזבה, הרגשתי את נשימתה ונוכחותה החמה לידי. אני חולמת שניפגש שוב – אני חיה בתקווה.</blockquote>

==קישורים חיצוניים==

* 
<div class="mw-content-ltr">
* [http://objekte.jmberlin.de/person/jmb-pers-229570 Collections of the Jewish Museum Berlin: "Felice Schragenheim"]
* "[https://yvng.yadvashem.org/nameDetails.html?language=en&itemId=11629044&ind=0&winId=7611290214430985146 Felice Felicitas Rachel Schragenheim]," in "The Central Database of Shoah Victims' Names." Jerusalem, Israel: Yad Vashem, retrieved online June 30, 2018.
* Felice Schragenheim (also known as "Felice Schröder"), in "[https://righteous.yadvashem.org/?searchType=righteous_only&language=en&ind=0&itemId=4018313 Wust, Elisabeth]," in "The Righteous Among the Nations." Jerusalem, Israel: Yad Vashem, retrieved online June 30, 2018.
* "[https://www.bundesarchiv.de/gedenkbuch/en1155804 Schragenheim, Felice Felicitas Rachel]" in The Memorial Book of the Federal Archives for the Victims of the Persecution of Jews in Germany (1933-1945). Koblenz, German: Das Bundesarchiv (German Federal Archives), retrieved online June 30, 2018.
</div>

== הערות שוליים ==

קטגוריה:להט"בים גרמנים
קטגוריה:להט"בים יהודים
קטגוריה:לסביות (נשים)
קטגוריה:אסירים במחנה הריכוז אושוויץ
קטגוריה:אסירים בגטו טרזיינשטט
קטגוריה:יהודים בשואה: גרמניה
קטגוריה:גרמניות שנולדו ב-1922
קטגוריה:גרמנים שנולדו ב-1922
קטגוריה:נפטרות ב-1944
קטגוריה:גרמנים שנפטרו ב-1944